Tel Aviv

Tel Aviv-Jaffa (hebreo: תֵּל־אָבִיב-יָפוֹ; árabe: تَلْ أَبِيبْ يَافَا‎) é a segunda cidade máis poboada de Israel, e está localizada na costa do mar Mediterráneo. Tamén forma a maior área metropolitana do estado de Israel, o chamado Gush Dan.

A densidade de poboación é de 7445 persoas por km². De acordo coa Oficina Israelí de Estatísticas (CBS), en xuño do 2006, a poboación da cidade situábase nos 380 600 habitantes, cun crecemento anual do 0,9%. O 96,1% dos cidadáns son xudeus, mentres que o 3 % son árabes musulmáns e o 0,9 % son árabes cristiáns. Algunhas estimacións din que na cidade residen uns 50 000 traballadores ilegais.

 Orixe do nome 
O nome de Tel Aviv en hebreo significa "Outeiro (tell|tel) da primavera (aviv)". Este é o nome dado por Nahum Sokolow para a tradución hebrea do libro de Theodor Herzl Altneuland ("A vella nova terra").

 Xeografía 
 Clima 
Tel Aviv ten un clima mediterráneo con veráns quentes e húmidos, e invernos chuviosos. A temperatura media do verán é de 26 °C e no inverno é de 12 °C. A humidade tende a ser alta durante todo o ano, especialmente entre os meses de outubro e abril, a estación húmida. A media de precipitacións é de 530 milimetros. No inverno a temperatura pode caer unha ou dúas veces a 6 °C polas mañás. A temperatura tamén pode chegar aos 35 °C durante as vagas de calor.

 Cultura 
En Tel Aviv destacan varias institucións culturais como o Instituto Afro-asiático para Estudos de Traballo e Cooperación , a Orquestra Filharmónica de Israel, o Habimah, que é o Teatro Nacional de Israel, e o Museo de Tel Aviv. Destaca tamén a casa preservada en memoria de Haim Nachman Bialik, un recoñecido poeta nacional. Foi considerada Patrimonio Mundial no 2003.

 Política e goberno 
 Alcaldes da cidade 
 Meir Dizengoff (1921–1925)
 David Bloch (1925–1927)
 Meir Dizengoff (1928–1936)
 Israel Rokach (1936–1952)
 Chaim Levanon (1953–1959)
 Mordechai Namir (1959–1969)
 Yehoshua Rabinowitz (1969–1974)
 Shlomo Lahat ("Chich") (1974–1993)
 Ronnie Milo (1993–1998)
 Ron Huldai (1998–)

 Cidades irmás 
  Tolosa (1962)
  Filadelfia (1967)
  Frankfurt (1980)
  Budapest (1989)
  Bonn (1983)
  Buenos Aires (1988)
  Belgrado (1990)
  Sofia (1992)
  Varsovia (1992)  Cannes (1993)
  Essen (1992)
  Salónica (1994)
  Milán (1994)
  Lodz (1994)
  Pequín (1995)
  Colonia (1997)
  Nova York (1996)  Barcelona (1998)
  Gaza (1998)
  Esmirna (1998)
  Almaty (1999)
  Incheon (2000)
  Chisinau (2000)
  Moscova (2000)
  Viena (2005)

 Galería de imaxes 

 Notas 

 Véxase tamén 

 Ligazóns externas 
 ImagenesdeIsrael.com - Sitio de Israel en Internet - Fotos de Tel Aviv 
 Sitio oficial da cidade de Tel Aviv 

Categoría:Cidades de Israel